**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2023. április 25-i ülésére**

**Javaslat Pedagógusnapi ünnepség megrendezésével kapcsolatos intézkedések megtételére**

Szombathely Megyei Jogú Város 1990. óta kitüntetéssel ismeri el az oktatás területén kiemelkedő munkát végző pedagógusok, egyéb alkalmazottak, az oktatás irányításában közreműködők munkáját. A ”Szombathely Oktatásügyéért-díj”, a ”Kiemelkedő Pedagógusmunkáért-díj” I. és II. fokozata, valamint a ”Szombathely Oktatásügyének Segítéséért-díj” átadására Szombathely Megyei Jogú Város Önkormányzata Közgyűlésének Szombathely Megyei Jogú Város Önkormányzata által adományozható kitüntetésekről szóló 7/2016. (III. 1.) önkormányzati rendelet 39. § (3) bekezdés d) pontja értelmében minden évben Pedagógusnap (június első vasárnapja) alkalmából, ünnepélyes keretek között kerül sor.

Az ünnepség megrendezéséhez kapcsolódó költségek (kitüntetetteknek virágcsokor, narrátor, fogadás) az Oktatási kiadások „Városi pedagógus nap, tanévnyitó ünnepség” tételsorán kerültek tervezésre. Az előirányzat felhasználásáról Szombathely Megyei Jogú Város Önkormányzata Közgyűlésének az Önkormányzat 2023. évi költségvetéséről szóló 4/2023. (II.28.) önkormányzati rendeletének 11. § (6) bekezdése alapján kizárólag a Kulturális, Oktatási és Civil Bizottság jogosult dönteni. A tételsoron 1000 e Ft előirányzat áll rendelkezésre.

Az ünnepség megszervezéséhez – az előző év alapján – az alábbi összegek biztosítása szükséges:

|  |  |
| --- | --- |
| **Kiadás megnevezése** | **Összege** |
| Virág a kitüntetettek részére (4 csokor, 21 szál virág) | 50.000,- Ft |
| Narrátor, hangosítás | 120.000,- Ft |
| Szereplést vállaló intézmény támogatása | 200.000,- Ft |
| Állófogadás | 500.000,- Ft |
| Összesen: | **870.000,- Ft** |

Az előzetes egyeztetések alapján a kitüntetések átadására 2023. június 5-én, a Bartók Teremben megrendezett ünnepség keretében kerül sor. Az előkészületek megkezdéséhez szükséges a fedezetre vonatkozó döntés meghozatala.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2023. április „ ”

  **/: Dr. László Győző :/**

**HATÁROZATI JAVASLAT**

**…/2023. ( IV.25.) KOCB. sz. határozat**

A Kulturális, Oktatási és Civil Bizottság a „Javaslat Pedagógusnapi ünnepség megrendezésével kapcsolatos intézkedések megtételére” című előterjesztést megtárgyalta.

A Bizottság az önkormányzat 2023. évi költségvetéséről szóló 4/2023. (II.28.) önkormányzati rendelet 11.§ (6) bekezdése alapján a Pedagógusnap alkalmából átadásra kerülő kitüntetések ünnepségének megrendezési költségeire az Oktatási kiadások „Városi pedagógus nap, tanévnyitó ünnepség” tételsora terhére az előterjesztésben foglaltak szerint 870.000 Ft-ot biztosít.

**Felelősök:** Putz Attila a bizottság elnöke

 Dr. László Győző alpolgármester

 (a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal